Szeged villamosvonal-hálózata

**Szeged villamosvonal-hálózata** a budapesti után a második legnagyobb villamoshálózat Magyarországon. A jelenleg 23,2 km hosszú hálózat a szegedi tömegközlekedés gerincét jelentik. A pálya fentartásáért a Szegedi Közlekedési Társaság (SZKT) felelős, a járatokat az SZKT mellett a MÁV-START Zrt. közlekedteti.

A pálya normál nyomtávolságú, és 600 V-os egyenárammal villamosított. A 2021-ben elindult Szeged–Hódmezővásárhely tram-train óta Hódmezővásárhelyel is közvetlen kapcsolat jött létre.

## Története

### Kezdetektől a második világháború végéig

 Fájl:Indóház tér, az 1-es villamos megállójában a Budapesti Kórus tagjai. Fortepan 72039.jpg
A omnibusz 1857 március 1-én indult meg, összekötve a város központját a vasútállomással. Az 1879-es árvíz a várost lerombolta, a helyreállítás után a megnövekedett igény miatt a lóvillamost vették számításba, az 1881-ben kiadott engedély után 3 évvel, 1884-ben indult meg rajta a személyszállítás, valamint ezzel párhuzamosan a pályán gőzmozdonyokkal a teherszállítás is megkezdődött. 1885-ben évente több mint 300 000 utast szállítottak. A századfordulóra a lovak kapacitása kevésnek mutatkozott ezért 1899-ben egy tervet dolgoztak ki a villamos vontatásra való átállásra, amit csak 1907-ben engedélyeztek. Az első villamos 1908. október 1-én indulhatott meg, összekötve a fő vasútállomást a belvároson át Rókus vasútállomással.

Az első világháború alatt a jugoszláv megszállás miatt a tömegközlekedést Újszegeden le kellett állítani, de komoly károk a villamoshálózatban nem keletkeztek. A válság kezdetével 1920-ban az utasszámok visszaestek, vonalak közlekedtetését részlegesen le kellett állítani, a menetrendet a megmaradt vonalakon megritkították.

A második világháborút a hálózat károk nélkül átvészelte, csak a háború utolsó napjaiban állt le rövid időre a forgalom. 1944. október 19-én a fővonalon már újra is indulhatott a közlekedés. Ezt követően a teherszállítás már nem virágzott fel, az 1950-es években elkezdett jelentősen csökkenni és 1971-re teljesen megszűnt.

### A világháborútól napjainkig

Ugyan az 1960-as években Magyarországon a villamosvonalak megszüntetését és buszokkal való kiváltását javasolta az országos politika, a Szegedi hálózat mérete lecsökkenve, de túlélte ezt az időszakot. A korszakban az alábbi történelmi vonalak szűntek meg vagy alakultak át:

* Elsőként 1908. október 1-jén a *Rókusi pályaudvar* és a *Személy pályaudvar* között indult meg a forgalom. A pálya végig kétvágányú volt, a belvárosban a *Széchenyi tér – Kelemen utca – Kölcsey utca – Kárász utca – Jókai utca* útvonalon haladt a nyomvonal. Ezt a szakaszt 1927-ben elbontották. A viszonylat 1943-ban kapta az **1-es** számot. 1930-ban mindkét végállomása fejállomás volt, a Szeged pályaudvart 1951-ben, a rókusi végállomást 1953–1954-ben alakították át hurokfordulóvá. A ’70-es években felújították a vonalat. 2000-ben a Rókusi pályaudvar mellé épült bevásárlóközponthoz egy új megálló épült, azóta a Szeged Plaza volt a járat egyik végállomása. A 2-es villamos építése kapcsán a vonalat 2009 és 2011 között teljesen felújították.

A 2-es villamos 2012-es átadása óta az *1-es vonal* követését jelentősen ritkították, mert a 2-essel nagyrészt közös pályán halad, amely a Rókusi körútra ágazik ki. 2013. március 30-a óta az *1-es* csak óránként, a Sablon:Vvr menetrendjéhez igazítva járt, az önálló, *Szeged Plaza – Pulz utca – Vásárhelyi Pál utca* szakaszon alacsony az utasszám. 2020. augusztus 8-a óta csak munkanapokon közlekedett.
A Szeged-Hódmezővásárhely Tram-Train utasforgalmi próbaüzeme 2021. november 29-én indult. A szegedi 1-es villamos kezdetben a vasút-villamossal összehangolva, változatlan menetrenddel közlekedett munkanapokon, majd miután a forgalmát a vasút-villamos teljesen átvette, a villamosvonal 2022. július 11-én megszűnt.
* A **régi 2-es villamos** a Felső Tisza-parton járt, a másik végállomása változó volt. A lóvasúti időszakból maradt vágányokat 1927-ben villamosították, és személyforgalmi célokra is berendezték. 1927. május 7-én indult a „gyártelepi” vonal az Ártézi kút (ma Anna-kút) és a Somogyitelep (ma Petőfitelep) között. 1943-ban a *Fodortelep – Közvágóhíd* viszonylatot megszüntették, helyette a *Somogyitelep – Vágóhíd* és a *Széchenyi tér – Fodortelep* viszonylatok jöttek létre. Ebben az évben számozták be a vonalakat, a Somogyitelepre járó a 2-es, a Fodor telepre járó viszonylat a 4-es számot kapta. 1972-ben a Lenin körút (Tisza Lajos körút) – József Attila sugárút csomópontjának korszerűsítése miatt a 4-es József Attila sugárúti vágányát bekötötték a *2-es vonalába*, a Lenin körútra. Innentől a 4-es járt a Ságváritelepre, a *2-es* pedig csak a Radnóti Miklós Gimnáziumig, de pár hónappal később az Anna-kútig. 1977-ben a második közúti híd (Bertalan híd) építésének kezdete miatt sürgősen megszüntették a vonalat. A forgalom 1977. február 28-ával szűnt meg.
* Az **5-ös** Újszegedre járt. Az újszegedi villamospálya többféle viszonylat része volt. 1909 és 1913 között a *Széchenyi tér* és az *Erzsébet liget*, 1913 és 1919 között a *Belvárosi temető – Erzsébet liget* között létezett egy viszonylat. 1919-ben az újszegedi szakaszt elbontották. 1949-re az újszegedi pályaszakasz újra megépült, de a korábbiaktól eltérő útvonalon. 1949 és 1969 között az *5-ös villamos* a *Széchenyi tér* és az *Újszeged pu. (gyermekkórház)* között közlekedett. Közben 1951 és 1952 között egy évig a 4-essel össze volt kötve, ekkor a 4-es a *Fodortelep* és *Újszeged* között járt, az *5-ös vonal* ekkor nem létezett. A forgalmat 1969. január 31-én szüntették be, miután a vonalat fejleszthetetlennek és a teljesítőképesség határán lévőnek nevezték.
* A **6-os** a *Marx tér* és az *Átrakópályaudvar* között közlekedett. 1950-ben a Szegedi Kisvasút vonalát lerövidítették, a környékbeli falvakból a Marx téri piacra járók számára létesült a viszonylat a *Marx tér – Boross József utca – Kálvária sgt. – Tisza Lajos körút – Szövetkezeti út – Átrakó pu.* útvonalon. 1963-ban lerövidítették a Dugonics térig, 1966. május 22-én pedig megszüntették.
* A **7-es villamos** Szeged és Kiskundorozsma között közlekedett 1950 és 1977 között. A vonalra már az 1910-es években is volt terv, azonban csak 1950-ben épült meg. A nyomvonal a Marx térről indult, a Boross József utcán át a Kálvária sugárútra jutott ki, onnan a meglévő 3-as vonalán a Belvárosi temetőig, majd az új építésű pályán a Fonógyári út – Dorozsmai út útvonalon jutott el a dorozsmai templomig. 1951-ben a végállomása átkerült a Somogyi utcába. 1963-ban az I. Kórházhoz helyezték át a végállomást, ismét a Boross József utcán át jártak a villamosok, amely a dorozsmaiaknak kerülő volt. 1971-ben lerövidült az Úttörő térig (Kálvária tér). 1972-ben megbontották a 3-as vonallal, a *7-es* már csak az Előregyártó telepig járt, amely a Cegléd–Szeged-vasútvonal Szeged felőli oldalán volt, ide került a 3-as külső végállomása. Az utasszám rohamosan csökkent az átszállás kényszerűsége miatt, valamint az autóbusz gyorsabb eljutást biztosított. 1977. június 30-án a viszonylatot megszüntették.
* A **8-as vonal** 1951 januárjában a *7-es* végállomásának Somogyi utcába történő áthelyezésekor, január 22-től **8-as** jelzéssel új járat indult a *Kálvária tér* és a *Marx tér* között. Az alacsony utasszám miatt a járatot egy héttel később, január 29-én megszüntették.

A közlekedéspolitikai irány az 1973-as olajválság után megváltozott. További vonalbezárások már nem következtek be.

1992-1993 között a 628-as pályaszámú, Kassáról kölcsönkapott T6A2 típusú Tatra kocsi teljesített utasforgalmi próbameneteket. Az elavult bengáli villamosok leváltására 1997-1998 között a sorozat korszerűbb változatú tagjait állította forgalomba az SZKT. 2004 óta csatoltan is közlekednek. 2005-ben csuklós Tatra KT4D-k érkeztek használtan Potsdamból és Cottbusból, amelyek forgalomba állítás előtt felújítást kaptak. Az elavult FVV csuklós villamosokat azonban csak 2012-ben sikerült teljesen kivonni a forgalomból az alacsonypadlós Pesa villamosok érkezésével.

2009-ben elindult az új 2-es villamos építése, amit 2012-ben adtak át.

### Villamossal Hódmezővásárhelyre

*Bővebben: Szeged–Hódmezővásárhely tram-train*
Az egymás közelében lévő két megyei jogú város között nagy közlekedési igény mutatkozik, melyet városfejlesztési okokból javítani is kívánnak. A tömegközlekedés részesedése a két város között nagy, ám ezt nagyrészt autóbuszokkal oldották meg a projekt előtt, annak ellenére hogy a két város között vasútvonal is fut. A vonatok azonban a városközponttól távol állnak meg és ritkán közlekednek. A kötöttpályás közlekedés fejlesztése és szolgáltatási színvonal növelése érdekében egy Magyarországon még egyedülálló projektbe fogtak, amely külföldön már több helyen bizonyított. A Vasút-villamos lényege hogy a nélkül lehet két várost összekötni villamossal hogy ehhez sok pénzért új nyomvonalat keljen építeni, a villamosokat a két város között a már meglévő vasútvonalon vezetve lehet közlekedtetni.
A projekthez kapcsolódóan Hódmezővásárhelyen kiépült egy villamosvonal, majd onnan a meglévő vasútvonalon át közlekednek a járművek Rókusig, ahol belépnek a villamoshálózatba és az 1-es villamos vonalán mennek tovább a belváros felé. Az utasforgalom 2021-ben indult el.

## Jelenlegi vonalak

 Fájl:3-as villamos, Szeged.svg | **Tarján** ↔ **Vadaspark**József Attila sugárút – Tisza Lajos körút – Kálvária sugárút | 5,3-5,5 km
 Fájl:3F villamos, Szeged.svg | **Tarján** ↔ **Fonógyári út**József Attila sugárút – Tisza Lajos körút – Kálvária sugárút – Bajai út – Fonógyári út | 7,2-7,4 km
 Fájl:4-es villamos, Szeged.svg | **Tarján** ↔ **Kecskés**József Attila sugárút – Tisza Lajos körút – Petőfi Sándor sugárút – Szabadkai út | 5,7-5,8 km

### A 2-es vonal

A **2-es villamos** 2012. március 3. óta közlekedik a *Szeged pályaudvar* és az *Európa liget* között. A belvárosban a Széchenyi téren halad át és Rókuson keresztül éri a másik végállomását. Az Anna-kútnál keresztezi a 3-as és 3F, valamint a 4-es villamos vonalát. A vonal teljes hosszában kétvágányú, mindkét végállomáson hurokforduló van. Nagy részben az 1-es vonallal közös pályán halad, amely a Rókusi körútnál ágazik ki a Rókus pályaudvar felé. A vonalra új, modern járműveket is vásároltak. A vonalon PESA 120Nb, Tatra T6A2 és Tatra KT4 típusú szerelvények járnak.

### A 3-as, 3F vonal

A *Széchenyi tér* és a *Belvárosi temető* közötti, egyvágányú, kitérős rendszerű szakaszt 1908. október 31-én adták át. 1913-ban új vágánykapcsolatok építések nyomán létrejött az *Erzsébet liget–Belvárosi temető* viszonylat. 1927 májusától a „temetői” vonal lerövidült a Somogyi utcáig. 1941-ben a jobb oldali közlekedés bevezetése miatt a kitérők forgalmi rendje is megváltozott. A járat 1943-tól jár 3-as számozással. 1950-ben adták át a Belvárosi temető és Kiskundorozsma közötti szakaszt, amely az akkori 7-es vonal része volt. Ezután a *3-as* a Textilművekig, vagy egyáltalán nem is közlekedett. 1977-ben a 7-es megszűnt, majd a *3-as* vonala külső szakaszát is fokozatosan felszámolták a Fonógyári út északi részéig. 1990-ben a Somogyi utcán is megszűnt a villamosközlekedés, a végállomás a Dugonics tér lett.

2002-ben a *3-as* vonalát bekötötték a 4-es vonalba a Dugonics téren, itt már kétvágányú lett a pálya, a Dugonics téri végállomás megszűnt. 2004-ben a Tisza Lajos körúton is kétvágányúsították a pályát. A *3-as* önálló szakaszát 2010–2011-ben újították fel, a Kálvária tér körzetében is 700 méter hosszan kétvágányú pálya épült. A Fonógyári úton, valamint a Vadasparknál 2011-ben deltavágányt építettek, hogy az egy vezetőállásos villamosok is meg tudjanak fordulni.

A *3-as* jelenleg *Tarján* és *Vadaspark* között közlekedik, a *Fonógyári út* felé a **3F** jár.

### A 4-es vonal

A **4-es vonal** *Tarján* és *Kecskés* között közlekedik. 1908. november 5-én indult meg a forgalom a „felsővárosi” vonalon a Gedó mulató – Közvágóhíd (Szalámigyár) viszonylatban, amely egyvágányú, kitérős rendszerű volt. 1913 és 1927 között a belvároson haladt át, a Széchenyi tér, Kárász utca érintésével. 1940–1941-ben a Gyevi sortól meghosszabbították a Fodortelepig. 1943-ban a felsővárosi vonal a 4-es számot kapta, a másik végállomás a Széchenyi tér lett, mert a 2-es járt ki a Vágóhídhoz. Az 1951–1952-ben Újszegedre is járt a *4-es*, az 5-össel kötötték össze. 1972-ben a *4-es* a Stefániától befelé lévő szakasza megszűnt, a vonalat a Lenin körútra (Tisza Lajos körút) kötötték be, a 2-es lerövidült. 1974 és 1980 között a lakótelep építése miatt Tarjánnál némileg hosszabbodott a pálya és kétvágányúsították a *Tarján – Mérey utca* közötti szakaszt.

A Dugonics teret 2002-ben felújították, a pálya kétvágányú lett. 2004-ben a *Dugonics tér* és az *Anna-kút* közötti szakaszt is kétvágányúsították, a pályát az úttest közepére helyezték, közös villamos–busz-sávot hoztak létre. 2006-ban a tarjáni végállomáson az addigi kétvágányú fejvégállomást korszerű, hurokvágányos végállomássá alakították át, míg a kecskési végállomásra – hely hiányában – egy deltavágányt építettek, hogy az egyirányú Tatra KT4D villamosok meg tudjanak fordulni, a Vám téren pedig kitérőt építettek, a sűrűbben közlekedés céljából. Ennek köszönhetően immár az FVV CSM–4, „bengáli” járművek helyett T6A2H, illetve KT4D típusú Tatra villamosok ezen a vonalon is járhatnak. A vonal rövidített változata, a **4A** először *Tarján* és a *Centrum Áruház* (később Skála Divatáruház, ma Ázsia Kincse) között 1977-től, majd pár éves szünet után *Tarján* és a *Dugonics tér* között közlekedett hétköznapokon a reggeli csúcsidőben 2006 novemberéig, amikor a *4-es vonal r*eggeli sűrítése miatt megszűnt.

2008-ban átépítették az Anna-kúti kereszteződést. Az *Anna-kút* és a *Tarján* közötti szakaszt 2011-ben újították fel. A szakaszon korszerű megállóhelyek, a *Glattfelder Gyula tér* és az *Anna-kút* között pedig közös villamos–busz-sáv létesült.

## Járműpark

### Rendszeres forgalmon kívüli villamosok

Sablon:Nincs forrás

Szegeden jelenleg hat nosztalgiavillamossal találkozhatunk. Egyikük a 609-es pályaszámú háromajtós FVV csuklós, melyet 2003-ban, negyvenedik születésnapja alkalmából eredeti, FVV festéssel láttak el. A villamos korábban az 1-es vonalon járt. Ezen kívül nosztalgiajármű még a 656-os és a 813-as „bengáli” is, előbbi még nem készült el.

A Somogyi utcában egy már használaton kívüli villamossínen áll egy másik nosztalgiavillamos, egy ún. „ezres” típusú kocsi, amely korábban 1055-ös pályaszámmal Budapesten közlekedett, ma pedig egy szegedi vállalkozó kávézót üzemeltet benne. A villamosra 1950-es pályaszámot festettek, annak emlékére, hogy 1950-ben indult meg a kiskundorozsmai 7-es villamos (mely azóta már megszűnt).

Az ötödik nosztalgiajármű egy ikerkocsi, mely Szegeden a 313, 314 pályaszámot viseli. Ezeket a kocsikat Budapesten a Füzesi főműhelyben acélvázasították, majd az állományból való törlésük után kerültek Szegedre, ahol felújították őket, és nosztalgiakocsik lettek. A szerelvény rendszeresen szokott a városban közlekedni, különleges alkalmakkor.

2008-ban a szegedi villamosközlekedés 100. évfordulójára az SZKT eredeti tervek alapján megépítette az egykori 12-es motorkocsi működőképes replikáját. Az eredeti kocsit a győri Magyar Waggon- és Gépgyár építette, egyike volt az első szegedi motorkocsiknak, azonban 1970-ben selejtezték.

## Jegyzetek

1. ↑ „Áprilistól folytatódik az 1-es vonal felújítása”, *delmagyar.hu*, 2011. március 22.. [2013. október 31-i dátummal az eredetiből archiválva] (Hozzáférés ideje: 2013. október 30.)
2. ↑ „Ünnepi start – újra munkában az 1-es villamos + FOTÓK”, *szegedma.hu*, 2011. december 15.. [2013. október 31-i dátummal az eredetiből archiválva] (Hozzáférés ideje: 2013. október 30.)
3. ↑ „Óránként jár az 1-es március 30-ától”, *delmagyar.hu*, 2013. március 8.. [2013. október 31-i dátummal az eredetiből archiválva] (Hozzáférés ideje: 2013. október 30.)
4. ↑ Vasútvillamos (tram-train) – Szegedi Közlekedési Társaság (hu-HU). Retrieved on november 26, 2021.
5. ↑ Vasútvillamos (tram-train). *szkt.hu*. Szegedi Közlekedési Társaság. Archived from the original on november 28, 2021. Retrieved on július 8, 2022.
6. ↑ Szűcs Dániel (2022-07-07). Megszűnik a szegedi 1-es villamos hétfőtől. *szegeder.hu*. Szegeder.hu. Retrieved on július 8, 2022.
7. ↑ Menetrendi módosítások 2022. július 11-től. *szkt.hu*. Szegedi Közlekedési Társaság (2022-07-07). Retrieved on július 8, 2022.
8. ↑ Bálint Gábor, Zsiga Krisztián, Németh Zoltán Ádám T6A2 villamosok Szegeden (villamosok.hu, 2004)
9. ↑ „Szombaton indul a 2-es villamos! Itt van valamennyi új menetrend!”, *delmagyar.hu*, 2012. február 27.. [2013. október 3-i dátummal az eredetiből archiválva] (Hozzáférés ideje: 2013. október 30.)
10. ↑ „Itt a 108-as, teljes a szegedi Pesa-flotta”, *delmagyar.hu*, 2012. május 23.. [2013. október 31-i dátummal az eredetiből archiválva] (Hozzáférés ideje: 2013. október 30.)
11. ↑ „Keddtől végig közlekedik a 3 és 3F-es villamos”, *szegedma.hu*, 2011. január 31.. [2013. október 4-i dátummal az eredetiből archiválva] (Hozzáférés ideje: 2013. október 3.)
12. ↑ Szerdától 3-as villamosvonal-felújítás vágányzárral, terelésekkel. ujpalyan.hu. Retrieved on október 3, 2013.
13. ↑ „Időutazás a Délmagyarral: Öt község Szeged városrésze lett”, *delmagyar.hu*, 2009. augusztus 28.. [2013. október 29-i dátummal az eredetiből archiválva] (Hozzáférés ideje: 2013. október 27.)
14. ↑ „Az Anna-kúti átépítés három hónapja”, *delmagyar.hu*, 2008. október 24.. [2013. október 29-i dátummal az eredetiből archiválva] (Hozzáférés ideje: 2013. október 27.)
15. ↑ „Birtokba vették a szegediek a 4-es villamos útvonalát - galériával”, *delmagyar.hu*, 2011. augusztus 20.. [2013. október 29-i dátummal az eredetiből archiválva] (Hozzáférés ideje: 2013. október 28.)
16. ↑ „Átadták a 4-est, nyugdíjazták a „bengálikat” + FOTÓK”, *szegedma.hu*, 2011. augusztus 20.. [2013. október 30-i dátummal az eredetiből archiválva] (Hozzáférés ideje: 2013. október 27.)
17. ↑ szkt.hu. 12. psz. MWG típusú villamos motorkocsi. Archived from the original on május 10, 2012. Retrieved on október 30, 2013.

## Források

* Sablon:Cite book
* „Szeged fejlődése”, *iho.hu*, 2011. január 26.. [2013. október 31-i dátummal az eredetiből archiválva] (Hozzáférés ideje: 2013. október 30.)

## További információk

* Az SZKT honlapja
* Vonalhálózati térkép

Sablon:Villamosok Magyarországon
Sablon:Tömegközlekedés hu

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap